钦定古今图书集成/明伦汇编/宫闱典/第013卷 > 日知录 > 《天申节功德疏文》前人
## 钦定古今图书集成/明伦汇编/宫闱典/第013卷 > 日知录 > 《天申节功德疏文》前人

式逢舜旦，庆龙楼虹渚之祥；仰祝尧年，假玉籍金轮
之教。大启天人之会，少伸臣子之心。伏愿注南斗之
长生，等西方之无量，上千万岁寿，阻趋文石之班；同
亿兆人心，愿效华封之祝。

“九天开出一成都，万户千门入画图。草树云山如锦
绣，秦川得及此间无。”

华阳春树号《新丰》，行入新都若旧宫。柳色未饶秦地
绿，花光不减上阳红。

谁道君王行路难。六龙西幸万人欢。地转锦江成渭
水，天回玉垒作《长安》。

万国同风共一时，锦江何谢曲江池。石镜更明天上
月，后宫亲得照蛾眉。

锦水东流绕锦城，星桥北挂象天星。四海此中朝圣
主，峨嵋山下列仙庭。

秦开蜀道置金牛，汉水元通星汉流。天子一行遗圣
迹，锦城长作帝王州。

水绿天青不起尘，风光和暖胜三秦。万国烟花随玉
辇，西来添作《锦江春》。

剑阁重关蜀北门。上皇归马若云屯。少帝长安开紫
极，双悬日月照乾坤。